《舟宿湖口》
宋代·董嗣杲

汀沙如雪水无声，舟倚蒹葭雁不惊。
霜气隔篷才数尺，斗杓插地已三更。
抛书枕畔怜儿子，看剑镫前慨友生。
尚有乘桴无限意，催人摇橹转江城。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。